Mara fil-periklu tal-mewt wara li qabad nar f'dar f'Raħal Ġdid
Imtella' Lulju 31, 2020 - Aġġornata 31 Ta' Lulju, 2020 9:57am Mara kienet fil-periklu tal-mewt wara li nħarqet f'residenza f'Raħal Ġdid dal-lejl. Il-Pulizija qalet l ikeinet infurmata bil-każ fi Triq Ninu Cremona għall-ħabta tat-3.10am. Meta marru fuq il-post il-Pulizija sabu li kien hemm nar f'residenza u li mara ta' 63 senali tgħix f'Raħal Ġdid stess kienet sofriet xi ħruq. Fuq il-post issejħu l-membri mid-Dipartiment tal-Protezzjoni Ċivili sabiex jikkontrollaw in-nar, filwaqt li ambulanza ħadet lil mara l-isptar Mater Dei, fejn aktar tard ġiet iċċertifikata li qed issofri minn ġrieħi serji. Fil-każ infetħet inkjesta mmexxija mill-Maġistrat Caroline Farrugia li ħatret diversi esperti biex jassistuha. Il-Pulizija tad-Distrett għadha għaddejja bl-investigazzjonijiet tagħha dwar il-każ. Kont fuq il-post fil-ħin tal-inċident? Jekk ħadt xi ritratti jew filmati ibgħatomlna fuq [email protected]